

Kedves Szülők!

Az óvodákat érintő járványügyi helyzet miatt Budaörs Város óvodapszichológusi ellátása a következőképpen alakul át.

Az oktatási-nevelési intézményben történő hospitálás, szülői konzultációk, egyéni esetvezetések és vizsgálatok tekintetében a személyes találkozások határozatlan ideig szünetelnek.

Ez a megváltozott, rendkívüli időszak mindannyiunk számára sok kihívást rejt magában, ami kérdéseket és kételyeket vethet fel az otthoni lét, a távmunka és gyereknevelés összeegyeztetése, a napirend kialakítása, a helyzettel kapcsolatos szorongás kezelésének kapcsán.

Szeretnénk felajánlani az online konzultáció lehetőségét minden szülőnek, aki úgy érzi segítségre, tanácsra lenne szüksége, vagy csak egyszerűen szeretne beszélgetni valakivel ebben a nehéz időszakban.

A napokban tervezünk létrehozni egy facebook profilt **Budaörsi Óvodák** **10** néven, ahol érdekes és hasznos cikkeket osztunk meg, valamint a budaörsi óvodákban járó gyerekek szülei tudnak egymással és velünk konzultálni.

Keressen bizalommal, hétfőtől péntekig 9 - 14 óra között

Hevesi Judit

06- 30-474-8470

hevesi.pszi@gmail.com